JR เดินหน้าประมูลงานเพิ่มแบ็กล็อก
JR เดินหน้าประมูลงานอย่างต่อเนื่อง ซึ่งใน Q3/64 จะมีการเข้าประมูลราว 200 ล้านบาท และในปี 2565 ยังมีงานที่จะเข้าประมูลอีกราว 7 พันล้านบาท
JR เดินหน้าประมูลงานอย่างต่อเนื่อง ซึ่งใน Q3/64 จะมีการเข้าประมูลราว 200 ล้านบาท และในปี 2565 ยังมีงานที่จะเข้าประมูลอีกราว 7 พันล้านบาท
24 ก.ย. 2564

คุณค่าบริษัท 
บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR เดินหน้าประมูลงานอย่างต่อเนื่อง ซึ่งในไตรมาส 4 ปี 2564 จะมีการเข้าประมูลราว 200 ล้านบาท เป็นงานวางระบบไฟฟ้า 180 ล้านบาท และงานวางระบบสื่อสาร 19 ล้านบาท ขณะเดียวกันในปี 2565 ยังมีงานที่จะเข้าประมูลอีกราว 7 พันล้านบาท แบ่งเป็นงานวางระบบไฟฟ้า 6.7 พันล้านบาท และงานวางระบบสื่อสาร 480 ล้านบาท
ทั้งนี้ เพื่อเดินหน้าสร้างผลงานให้เติบโตต่อเนื่องอย่างยาวนาน หลังจากมีการประเมินว่าผลประกอบการในไตรมาส 3 ปี 2564 คาดว่าจะเติบโตต่อเนื่องจากการเริ่มเข้าส่งมอบงานได้ตามปกติและมีงาน Access Node CAT THIX Bangrak ที่ได้เซ็นสัญญาอีกราว 87 ล้านบาท และงานระบบสื่อสารโทรคมนาคมและเทคโนโลยีสารสนเทศอีก 15 ล้านบาท
โดย ณ สิ้นสุดเดือน มิ.ย. 2564 บริษัทมี Backlog อยู่ที่ 5.3 พันล้านบาท ทยอยรับรู้ต่อเนื่องถึงปี 2567 โดยจะมีการทยอยรับรู้ในปีนี้ราว 1.4 พันล้านบาท ขณะที่ในปี 2565 รับรู้ราว 2.5 พันล้านบาท ส่วนในปี 2566 รับรู้ราว 1.1 พันล้านบาท และปี 2567 รับรู้ราว 106 ล้านบาท
นอกจากนี้ ด้านงานโครงการเปลี่ยนระบบสายไฟฟ้าอากาศเป็นสายไฟฟ้าใต้ดินตามแนวรถไฟฟ้าสายสีเหลืองและสายสีชมพูเฟส 2 มูลค่ากว่า 6,000 ล้านบาท ปัจจุบันอยู่ระหว่างการออกแบบและวางแผน โดยคาดว่าจะประกาศผลได้ในช่วงต้นปี 2565 ซึ่งจะเข้ามาช่วยสร้างการเติบโตให้กับบริษัทได้ในอนาคต
รวมถึงบริษัทยังใช้ความเป็น Engineering Base และ IT Solution Base ซึ่งเป็นจุดแข็งของบริษัทในการขยายงานไปยังประเภท Oil&amp;Gas มากขึ้น ซึ่งปัจจุบันเริ่มมีกลุ่มลูกค้าและรายได้เข้ามาแล้ว
ทั้งนี้ จะเห็นได้ว่าบริษัทยังเติบโตได้อย่างแข็งแรงระยะยาว!!
ส่วนผลการดำเนินงานในช่วงที่ผ่านมาบริษัทถือว่าเติบโตต่อเนื่องจากปี 2562 บริษัทมีกำไรสุทธิ 60.75 ล้านบาท ต่อมาในปี 2563 บริษัทมีกำไรสุทธิ 88.17 ล้านบาท และในครึ่งแรกของปี 2564 บริษัทมีกำไรสุทธิ 124.38 ล้านบาท สะท้อนให้เห็นว่าบริษัทมีความสามารถในการทำกำไร
สิ่งสำคัญเมื่อวิเคราะห์ฐานะทางการเงินเพื่อเป็นตัวแปรในการตัดสินใจต่อการลงทุน พบว่าฐานะทางการเงินของบริษัทค่อนข้างแข็งแกร่ง เพราะบริษัทมีสินทรัพย์หมุนเวียนมากถึง 2,588.68 ล้านบาท เมื่อนำมาเทียบกับหนี้สินหมุนเวียนเพียง 1,278.36 ล้านบาท ได้ค่า CURRENT RATIO อยู่ที่ระดับ 2.03 เท่า ถือว่าสภาพคล่องทางการเงินของบริษัทมากพอสมควรในการขยายกิจการ
ส่วนหนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวม 1,353.83 ล้านบาท เมื่อนำมาเทียบกับส่วนของผู้ถือหุ้นมากถึง 1,534.54 ล้านบาท ได้ค่า D/E อยู่ที่ระดับ 0.88 เท่า แสดงว่าปัญหาหนี้สินยังไม่น่าเป็นห่วง ที่สำคัญบริษัทสามารถทำกำไรได้อย่างแข็งแกร่ง
JR ถือเป็นบริษัทสามารถทำกำไรได้โดดเด่นจากงานเต็มมือรองรับ!!!
….
ผู้ถือหุ้นรายใหญ่
รายชื่อกรรมการ